cyanic-selkie/wikianc huggingface dataset:
Harry Potter ja kirottu lapsi
Osa 2
Scorpius saa kauhukseen tietää että toisen koetuksen tapahtumien seurauksena Cedric oli liittynyt kuolonsyöjiin ja Tylypahkan taistelussa hän oli tappanut Neville Longbottomin, jolloin Naginia ei tapettu ja Voldemort oli tappanut Harry Potterin ja voittanut Tylypahkan taistelun ja hallitsi nyt velhomaailmaa. Tylypahkasta oli tehty Pimeyden voimien koulu ja Dolores Pimento oli rehtorina. Tässä aikajanassa Scorpius oli erittäin suosittu opiskelija ja taitava huispauksenpelaaja ja tunnettiin lempinimellä Skorpionikingi. Draco Malfoy oli Taikalainvalvontaosaston päällikkö joka lahjoi jästien pääministeriä säännöllisesti tapahtuvista jästien murhista. Scorpius saa tietää että Severus Kalkaros oli yhä elossa ja opetti Tylypahkassa. Scorpius menee Kalkaroksen luo ja saa taivuteltua hänet auttamaan häntä korjaamaan tilanteen. Kalkaros vie Scorpiuksen Ronin ja Hermionen luo, jotka olivat viimeiset jäljellä olevat Albuksen Kaartin ja Feeniksin killan jäsenet. Ron ja Hermione hämmästyvät Scorpiuksen kerrottua heidän olevan naimisissa alkuperäisessä aikajanassa. Kalkaros ohjeistaa Scorpiusta käyttämään kilpiloitsua estääkseen itseään ja Albusta sabotoimasta Cedriciä koetuksissa. He onnistuvat palaamaan ajankääntäjällä menneisyyteen ja korjaamaan ensimmäisen koetuksen tapahtumat mutta palattuaan he huomaavat että tulevaisuus on yhä muuttumaton toisen koetuksen tapahtumien takia. Samalla ankeuttajat hyökkäävät heidän kimppuunsa ja imevät Ronin ja Hermionen sielut. Kalkaros vie Scorpiuksen turvaan mutta Pimento yllättää heidät. Kalkaros uhraa itsensä ankeuttajille, jotta Scorpius voi palata ajankääntäjällä toiseen koetukseen. Scorpius onnistuu korjaamaan tapahtumat palauttaen alkuperäisen aikajanan. Harry, Hermione, Draco ja McGarmiwa löytävät Scorpiuksen ja Albuksen jotka tunnustavat heille tekonsa. McGarmiwa nuhtelee heitä mutta muut ymmärtävät miksi he tekivät niin. Harry pyytää Albukselta anteeksi ja sallii tämän olla Scorpiuksen ystävä. Scorpius sanoo ajankääntäjän uponneen järveen paluun jälkeen.
Illalla Scorpius herättää Albuksen ja kertoo valehdelleensa ajankääntäjästä ja että heidän tulee tuhota se. He kohtaavat Delfin ja kertovat hänelle etteivät voineet pelastaa Cedriciä. Samalla Scorpius huomaa Delfin kädessä samanlaisen merkin jonka hän näki toisessa aikajanassa Auguuri-nimisen taikaministerin kädessä. Delfi paljastaa olevansa Voldemortin salainen tytär ja vangitsee heidät. Samalla Delfi tappaa tappokirouksella Craig Bowkerin, joka oli tullut etsimään heitä. Delfi vie heidät ajankääntäjällä kolmanteen koetukseen yrittäen varmistaa pahan aikajanan syntymisen. Delfi uhkaa tappaa Scorpiuksen mutta Cedric ilmestyy ja tainnuttaa Delfin ja vapauttaa pojat luullen sen olevan osa koetusta. Delfi kuitenkin tuhoaa Albuksen ja Scorpiuksen taikasauvat ja vie heidät ajankääntäjällä kauemmaksi menneisyyteen ja tuhoaa ajankääntäjän jättäen Albuksen ja Scorpiuksen jumiin menneisyyteen. Harry ja muut saavat tietää poikien kadonneen ja saavat tietää Delfin yrittävän toteuttaa ennustuksen joka sallisi Voldemortin paluun.
Albus ja Scorpius saavat tietää joutuneensa päivään jolloin Voldemort tappoi Harryn vanhemmat. He lähettävät Harrylle salaisen viestin kirjoittamalla Harryn huopaan tekstin, joka tulee näkyviin lemmenjuoman vaikutuksesta. Harry huomaa viestin ja Draco paljastaa Harrylle että hänen isällään oli parempi versio ajankääntäjästä ja että Harryn takavarikoima laite oli vain prototyyppi. Harry, Ron, Hermione, Draco ja Ginny matkustavat ajankääntäjällä menneisyyteen ja löytävät Albuksen ja Scorpiuksen. He tajuavat että Delfi yrittää estää Voldemortia tappamasta Harryn vanhempia aikeenaan estää hänen kuolemansa. Harry naamioi itsensä Voldemortiksi ja kohtaa Delfin, joka kertoo olevansa Voldemortin ja Bellatrix Lestrangen tytär ja syntyneensä salaa Malfoyn kartanossa. Delfi kuitenkin huomaa Harryn ja yrittää tappaa hänet mutta Albus heittää sauvan Harrylle, joka muiden avulla kukistaa Delfin. Delfi sanoo heille halunneen vain tuntea isänsä ja pyytää heitä joko tappamaan hänet tai pyyhkimään hänen muistinsa. Harry kuitenkin huomauttaa hänelle että hän tulee aina olemaan orpo ja että hänen on elettävä asian kanssa. Samalla oikea Voldemort ilmestyy paikalle ja Delfi yrittää huutaa hänelle mutta muut estävät häntä. Harry päättää katsoa vanhempiensa kuoleman jonka jälkeen he palaavat nykyaikaan ja Delfi tuomitaan Azkabaniin loppuiäkseen. Albus ja Harry korjaavat välinsä ja Harry vie Albuksen Cedricin haudalle kertoen käyvänsä säännöllisesti pyytämässä häneltä anteeksi osuudestaan Cedricin kuolemaan. Scorpius alkaa harjoittelemaan huispausta ja lämmittelee suhteitaan Roseen.
Mahdollinen elokuvasovitus
Chris Columbus mainitsi marraskuussa 2021, että hän haluaisi sovittaa näytelmästä elokuvaversion. Kun The New York Times tämän jälkeen tiedusteli Daniel Radcliffelta, voisiko hän palata Harry Potterin rooliin, Radcliffe totesi, ettei se toistaiseksi kiinnosta häntä.
Langres
Langres on kaupunki ja kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2004 oli 8 761. Langres'n pinta-ala on 22 km².
Filosofi Denis Diderot oli kotoisin Langres'sta.
Savela (Jyväskylä)
Savela on Jyväskylän kaupunginosa Rautpohjan teollisuusalueen pohjoispuolella ja Kortepohjan eteläpuolella. Kaupunginosa jakautuu Savelan ja Syrjälän pienalueisiin, joiden yhteenlaskettu väkiluku oli 2 171 vuoden 2020 lopussa.
Pienalueet
Savelan pienalue kuuluu Kypärämäki-Kortepohjan suuralueeseen ja sijaitsee kaupunginosan länsipuolella, jonne kaupunginosan liikerakennukset sijoittuvat. Pienalueella on myös 2000–2010-luvuilla rakennettuja kerrostaloja. Savelan pienalue on identtinen samanimisen tilastoalueen kanssa.
Kaupunginosan itäosassa sijaitseva Syrjälän pienalue tunnetaan myös nimellä Palokunnanmäki, mikä johtuu alueella aiemmin sijainneesta paloasemasta. Pienalueen rakennuskanta koostuu enimmäkseen 1990-luvulla rakennetuista kerrostaloista, mutta siellä on myös 2010-luvulla valmistunut kerrostalokortteli. Syrjälä on myös osa Mäki-Matin tilastoaluetta ja kuuluu Kantakaupungin suuralueeseen.
Palvelut
Savelassa sijaitsee vuoden 2009 lopulla avattu S-market sekä K-Supermarket Länsiväylä. Alueella on myös Nesteen huoltoasema. S-market Savela on avoinna ympäri vuorokauden. Savelassa sijaitsee lisäksi Kopijyvän Jyväskylän toimipiste ja Jyväskylän yliopiston ylioppilaskunnan asuntoja. Alueen läheisyydessä sijaitsee Jyväskylän Energia ja Savelan voimalaitos.
Zebrahead (albumi)
Zebrahead on samannimisen yhtyeen debyyttialbumi, joka julkaistiin vuonna 1998.
Lyhytkasvuisuus
pienoiskuva|Lyhytkasvuinen ihminen. Lyhytkasvuisuus tarkoittaa ihmisen pituuskasvun vajavuutta. Länsimaissa ihminen katsotaan lyhytkasvuiseksi, jos hänen pituutensa eroaa kasvuiässä huomattavasti ikätovereista ja hän on aikuisena alle 140–150 senttimetrin mittainen. Kuitenkaan kaikki alle 150 senttimetriä pitkät aikuiset eivät ole varsinaisesti lyhytkasvuisia.
Lyhytkasvuisuuden seurauksena hyvin pienikokoisiksi jääneitä ihmisiä on varsinkin aiemmin kutsuttu myös kääpiöiksi. Lyhytkasvuisten etujärjestön kannanotossa todetaan kääpiö-nimityksen olevan erittäin loukkaava. Termiä voidaan käyttää haukkumasanana. Populaarikulttuurissa kääpiöllä viitataan myös taruolentoihin. Myöskään muut samantapaiset nimitykset ja termit eivät ole korrekteja.
Lyhytkasvuisuuden syyt
Lyhytkasvuisuudelle on löydettävissä lähes 500 erilaista lääketieteellistä syytä. Yleisimpiä syitä ovat muun muassa luissa olevien kasvuvyöhykkeiden tai luuston muodostumisen häiriöt, kromosomimuutokset ja erilaiset hormonihäiriöt, kuten kasvuhormonin puutos tai kilpirauhasen vajaatoiminta. Monissa tapauksissa lyhytkasvuisuus kuuluu osana johonkin kehitysvammaisuuden oireyhtymään. Akondroplasia on tavallinen lyhytkasvuisuutta aiheuttava, vallitsevasti periytyvä lyhytkasvuisuusoireyhtymä. Diastrofia (DTD) ja rusto-hiushypoplasia ovat peittyvästi periytyviä lyhytkasvuisuutta aiheuttavia diagnooseja. Psykososiaalinen lyhytkasvuisuus on julmasta kasvuympäristöstä aiheutuva häiriö.
Lyhyeksi jääminen on yleensä perinnöllinen ominaisuus. Usein lyhytkasvuisuus on piilevä perinnöllinen ominaisuus, eivätkä monet ihmiset tiedä kantavansa tätä ominaisuutta. Usein lyhytkasvuisen lähisukulaiset voivat olla täysin normaalikasvuisia.
Kuuluisia lyhytkasvuisia
Useat tunnetut lyhytkasvuiset ovat menestyneet viihdealalla, erityisesti näyttelijöinä ja muina esiintyvinä taiteilijoina.
Elin Svedlin
Elin Svedlin (21. marraskuuta 1894 Mikkeli – 23. elokuuta 1975 Helsinki) oli suomalainen ruotsin kielellä kirjoittanut kirjailija.
Tommi Vesala
Tommi Vesala (s. 12. tammikuuta 1986 Vihti) on suomalainen jalkapalloilija, joka edusti Veikkausliigassa Myllykosken Palloa ja Helsingin IFK:ta. Hän oli pelipaikaltaan oikea laitapuolustaja tai laitalinkki, mutta pystyi pelaamaan myös vasemmalla sekä puolustavana keskikenttäpelaajana.
Vesala on espoolaisen Kasiysin kasvatti. Aikuisten sarjatasoilla hän pelasi Kakkosta ja Ykköstä FC Espoossa, FC Hämeenlinnassa ja Viikingeissä ennen siirtymistään Veikkausliiga-seura Myllykosken Palloon kaudeksi 2011. Hän debytoi liigassa 12. toukokuuta 2011 ottelussa Honkaa vastaan.
Vesala on pelannut 30 ottelua Suomen poikamaajoukkueissa. Jalkapallon ulkopuolella hän on opiskellut hammaslääketieteen lisensiaatiksi.
Hankeranjärvi
Nimityksiä
Vuoden 1853 järvenlaskua anovassa hakemuksessa järven nimi oli "Hangerajärvi" ja vuoden 1891 hakemuksessa "Hankerajärvi". Toisessa yhteydessä sitä kutsuttiin "Hankerojärveksi" tai "Hankeroiseksi". Kalmbergin ruotsinkielisessä kartassa järven nimi kirjoitettiin "Angarjärvi".
Koska järveä ei enää ole, löytää järven paikan nykykartoista etsimällä Laustin ja Palttilan kylien välistä sellaisia nimiä kuin Hankeran Vähäjärvi, Hankeranoja ja Hankeransuo.
Historiallinen maantieto
Järven ulkomitat mahtuivat Kalmbergin kartaston mukaan noin kaksi kilometriä pitkän ja alle kaksi kilometriä leveän suorakulmion sisälle. Järvessä oli kuitenkin pitkiä lahtia ja niemiä, jotka jotka rikkoivat järven yhtenäisyyden. Kuivattamisessa jäi jäljelle tasainen peltomaa, jonka perusteella voidaan päätellä järven olleen matala ja tasapohjainen. Kalmbergin kartaston mukaan järven etelä-, itä- ja pohjoispuolet rajautuivat suohon. Suon eri kohtiin oli raivattu niittyjä ja itäpuolelle peltomaata. Rannoilla ei tuolloin ollut asutusta, mutta "Undamalan" talo ja Lausten kylä sijaitsivat järven lähellä.
Länsipuolen kallioylängön järvillä tehtiin vesistöjärjestelyitä jo 1700-luvulla. Männäisten ruukin tarvitseman vesivoiman turvaamiseksi ylängön valuma-alueen järvien vedet päätettiin ohjata 1780-luvulla Hankerajärven kautta Sirppujokeen. Lukujärven laskuojaan Taminanojaan rakennettiin pato, joka nosti järvien vedenpinnan tason noin 1,5 metriä korkeammalle. Uuden laskuojan todennäköinen reitti on kulkenut Särkijärven ja Lamminjärven kautta Hankeranjärveen. Hankkeen vastustajat purkivat padon vuonna 1817, jolloin vesi palasi aikaisempaan uomaansa.
Järvenlaskun historia
Sirppujoen perkaus vuonna 1818 liittyi "Hankeroisen", Ruotjärven ja Valkojärven kuivattamishankkeisiin, vaikka Valkojärven vedenpintaa ei saatukaan tällöin laskettua. Tilanomistaja C.W. Rosendal teki vuonna 1853 useita samanaikaisia hakemuksia. Hän anoi lupaa kuivatuttaa "Hangerajärven", Hankerasuon ja Isosuon, Velhojärven, Peräjärven, Ruotjärven ja Valkojärven. Kaikissa näissä hakemuksissa vastausta sai odottaa vuoteen 1860. Vuonna 1885 alkoi talollisen Gustaf Uusikartanon nimissä käynnistetystä Valkojärven järvenlaskuhankkeesta, jolla suuri järvi aiottiin kuivattaa lopullisesti, ja siihen saatiin lupa vuonna 1892. Gustav Uusikartano ja kumppanit olivat anoneet lupaa kaivaa kanava Hankeranjärvestä "Ruojärveen" ja se toteutettiin tässä yhteydessä. Järvien kuivattamiseksi perustettiin 1890-luvun alussa järvenkuivatusyhtiö, johon saatiin liittymään 137 osakasta, sillä suuri yhteinen hanke vaati paljon osallistujia. Paljastuneen järven pohja oli liejua tai liejusavea, joka soveltui hyvin viljelyyn.
Koska tässä käytetyt lähteet ovat vähäsanaisia, on järvenlaskuja voitu tehdä 1−3 kertaa. Mikä osuus kartoissa näkyvällä Hankeroisen Vähäjärvellä on näiden kanssa, jää toistaiseksi auki.
Ucayalin alue
thumb|Alue Perun kartalla Ucayalin alue on yksi Perun hallinnollisista alueista. Se sijaitsee maan itäosassa, Brasilian vastaisella rajalla.
Alueen pääkaupunki on Pucallpa. Sen pinta-ala on 102 411 neliökilometriä, joten se on pinta-alaltaan Perun toiseksi suurin alue. Vuonna 2007 asukasluku oli 432 159.
Alice (kappale)
Alice on kanadalaisen laulaja-lauluntekijä Avril Lavignen sanoittama ja tuottama kappale Almost Alice-soundtracklevyä varten, joka tehtiin taas vuonna 2010 julkaistua Liisa Ihmemaassa-elokuvaa varten. Kappaleesta on julkaistu myös pidennetty versio, joka on mukana Lavignen neljännellä, Goodbye Lullaby-studioalbumilla.
Kappale on keskitempoinen balladi, joka lauletaan elokuvan päähenkilön, Liisan näkökulmasta. Lavigne teki kappaleen kysyttyään Disneyn vastaavilta tuottajilta sekä elokuvaohjaaja Tim Burtoniltä voisiko hän tehdä kappaleen elokuvaa varten. Kappaleen tuotti Butch Walker sekä miksasi Lavignen entinen aviomies Deryck Whibley.
Beriha
Beriha tai Bricha oli toisen maailmansodan jälkeen vaikuttanut maanalainen järjestö, joka salakuljetti juutalaisia Euroopasta Palestiinaan. Beriha salakuljetti vuosina 1944–1948 noin 250 000 juutalaista Palestiinaan.
Aksel Vuokko
thumb|150px|Suojeluskuntaupseeri Aksel Leonard Vuokko Aksel Leonard Vuokko oli suomalainen jääkärieversti. Hänen vanhempansa olivat maanviljelijä, metsätyönjohtaja Kustaa Wahlberg ja Vendla Lehtonen. Hänet vihittiin avioliittoon vuonna 1928 Elmi Saariahon kanssa, joka kuoli vuonna 1929 ja hän avioitui toistamiseen vuonna 1932 Rauni Karikosken kanssa, joka kuoli vuonna 1945 ja hän avioitui kolmannen kerran vuonna 1948 Siiri Aline Paattisen kanssa.
Per Kirkeby
thumb|Per Kirkebyn tiiliveistos Porin portti vuodelta 1993. Per Kirkeby (1. syyskuuta 1938 Kööpenhamina – 9. toukokuuta 2018 Kööpenhamina ) oli tanskalainen akateemikko, kuvataiteilija ja geologi. Hänet tunnettiin myös runoilijana, kirjailijana ja elokuvantekijänä. Kirkeby oli yksi nykypäivän merkittävimpiä tanskalaisia taiteilijoita. Kirkeby asui Kööpenhaminassa, ja lisäksi hänellä oli asunto ja ateljee Læsøn saarella.
Aksel Vuokko
Opinnot
Vuokko suoritti yksityisesti viidennen luokan Helsingin suomalaisessa normaalilyseossa vuonna 1924 ja seitsemännen luokan Raahen keskikoulun jatkoluokilla vuonna 1929. Vuokko kävi Suojeluskuntajärjestön komentajakurssin vuonna 1929 ja piiripäälliköiden täydennyskurssin vuonna 1937 sekä useita muita suojeluskuntakursseja.
Jääkärikausi
thumb|300px|Jääkäripataljoona 27:n konekiväärikomppania. Vuokko liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Per Kirkeby
Ura
Kirkebyn teoksia on useissa merkittävissä kokoelmissa eri puolilla maailmaa. Niitä on muun muassa Lontoon Tate Galleryssä, New Yorkin Metropolitan-museossa ja Modernin taiteen museossa sekä Pariisin Pompidou-keskuksessa. Hän toimi professorina Karlsruhen taideakatemiassa vuosina 1978–1989 ja Frankfurtin Städelschulessa 1989–2000. Kirkeby oli myös geologina mukana useilla Grönlantiin suuntautuneilla tutkimusretkillä.
Aksel Vuokko
Suomen sisällissota
Vuokko saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan ensin joukkueenjohtajaksi 1. Jääkärirykmentin 1. jääkäripataljoonan konekiväärikomppaniaan, missä hänet nimitettiin 21. huhtikuuta 1918 komppanianpäälliköksi. Hän otti osaa sisällissodan taisteluihin Lempäälässä, Säiniöllä ja Viipurissa.
Per Kirkeby
Kirjallisuus ja elokuvat
Per Kirkeby julkaisi ensimmäisen runoteoksensa vuonna 1965. Kahta vuotta myöhemmin ilmestyi hänen ensimmäinen romaaninsa. Kirkebyn kirjallinen tuotanto käsittää yli 50 teosta, mukana on romaanien ja runoteosten lisäksi myös esseitä sekä taide- ja kuvakirjoja.
Aksel Vuokko
Sisällissodan jälkeinen aika
Vuokko siirrettiin sisällissodan jälkeen armeijan uudelleenjärjestelyn yhteydessä 3. konekiväärikomppanian päälliköksi Suomen valkoiseen kaartiin, mistä hänet siirrettiin edelleen 30. huhtikuuta 1919 alkaen 7. komppanian päälliköksi. Armeijasta Vuokko erosi 15. heinäkuuta 1919 ja siirtyi Suojeluskuntajärjestön palvelukseen 22. elokuuta 1919 ja hänet sijoitettiin paikallispäälliköksi Vihdin suojeluskuntaan. Vihdistä hänet määrättiin 1. sotilasohjaajaksi 15. huhtikuuta 1920 Uudenmaan pohjoiseen suojeluskuntapiirin. Suojeluskuntain yliesikuntaan hänet siirrettiin ampumatoimintaupseeriksi 30. syyskuuta 1924. Suojeluskuntain yliesikunnasta hänet siirrettiin 1. syyskuuta 1926 Pohjois-Hämeen suojeluskuntapiirin 1. sotilasohjaajaksi ja edelleen 1. tammikuuta 1927 Raahen suojeluskuntapiirin päälliköksi. Suojeluskunnasta hän oli komennuksella 5. helmikuuta 1936 – 5. helmikuuta 1937 välisen ajan pataljoonankomentajana Porin rykmentissä.
Per Kirkeby
Kirjallisuus ja elokuvat
Elokuvia Kirkeby ohjasi ja tuotti yli 30. Osa on fiktiivisiä teoksia, mutta hän on tehnyt myös dokumentteja muun muassa matkoiltaan Grönlannista. Mittavin Kirkebyn elokuvaprojekteista oli vuonna 1975 valmistunut viikingeistä kertova Normannerne.
Aksel Vuokko
Talvi- ja jatkosota
Vuokko osallistui talvisotaan Jalkaväkirykmentti 26:n ja Prikaati Vuokon komentajana ja osallistui taisteluihin Vuokselassa ja Kuhmossa. Välirauhan aikana hän toimi Jalkaväkirykmentti 25:n komentajana ja Raahen suojeluskuntapiirin päällikkönä. Jatkosodan puhjettua hänet komennettiin Jalkaväkirykmentti 32:n komentajaksi ja toimi sen komentajana vuoteen 1943 saakka, jolloin joutui 53. Sotasairaalaan hoidettavaksi. Sairaalasta päästyään hänet komennettiin Kotijoukkojen esikuntaan, josta hänet siirrettiin Pohjois-Pohjanmaan sotilasläänin komentajaksi ollen samalla myös Oulun suojeluskuntapiirin komentajana. Vuonna 1944 hänet siirrettiin edelleen komentajaksi Jalkaväkirykmentti 11:een. Vuokko osallistui jatkosodassa taisteluihin Juntusrannassa, Vuonnisella, Pistojoella, Korpivaarassa, Tetrivaarassa, Uhtualla, Lintulassa, Kivennavalla, Vaaramäellä, Muolaassa, Kääntymällä, Kuparsaaressa ja Ihantalassa. Sotien jälkeen hän siirtyi Oulun sotilaspiirin komentajaksi ollen virassa vuoteen 1945 saakka, jolloin erosi vakinaisesta palveluksesta ja perusti Ouluun urheilutarvikeliikkeen ja toimi sen johtajana vuoteen 1951 saakka. Vuokko haudattiin Ouluun.
Aiheesta muualla
Pohjan Prikaatin Kilta
Per Kirkeby
Kirjallisuus ja elokuvat
thumb|250px|Nimetön fresko Tanskan kuninkaallisessa kirjastossa.
Kunnianosoituksia
Tanskan akatemian jäsen Kirkeby oli vuodesta 1982 lähtien ja Dannebrogin ritarikunnan jäsen vuodesta 1992. Vuonna 2001 hänelle myönnettiin korkea-arvoinen tanskalainen Ingenio et Arti -kunniamerkki, jota on jaettu vuodesta 1841 lähtien.
Per Kirkeby sai urallaan myös useita muita eri palkintoja ja tunnustuksia, muun muassa Prinssi Eugenin mitalin 1990, Henrik Steffens -palkinnon 1996 ja suomalaisen Ars Fennican vuonna 1993.
Kirkeby Suomessa
Suomessa Kirkebyllä oli ensimmäinen näyttely vuonna 1976 helsinkiläisessä Halvat Huvit-galleriassa. Hänen töitään on ollut myös muun muassa Ars 83 -näyttelyssä Ateneumissa sekä Porin taidemuseossa vuonna 1991. Porin näyttely on toistaiseksi ollut kattavin Suomessa järjestetyistä. Hänen teoksiaan on myös Hämeenlinnan taidemuseon kokoelmissa.
Porin Eteläpuistossa on Kirkebyn vuonna 1993 valmistunut suuri tiilirakenteinen teos Porin portti. Se on samaa sarjaa kuin esimerkiksi Saksan kansalliskirjaston edustalla Frankfurt am Mainissa sijaitseva veistos.
Metsola (albumi)
Metsola on saksalaisen metallimusiikin yhtyeen Kultasiiven ensimmäinen studioalbumi, joka on julkaistu vuonna 2009.
Pedro Lisímaco de Jesús Vílchez Vílchez
Pedro Lisímaco de Jesús Vílchez Vílchez (19. toukokuuta 1929 Jinotega – 19. helmikuuta 2013) oli nicaragualainen roomalaiskatolinen piispa. Hänet vihittiin papiksi 6. helmikuuta 1955 ja piispaksi 8. syyskuuta 1984. Piispaksi vihkimisessä pääkonsekraattorina toimi Andrea Cordero Lanza di Montezemolo, jota avustivat Miguel Obando Bravo ja Julián Luis Barni Spotti.
Vílchez Vílchez toimi Jinotegan hiippakunnan johdossa, kunnes jäi eläkkeelle 10. toukokuuta 2005.
Potamanthus
Potamanthus on päivänkorentojen (Ephemeroptera) lahkoon ja Potamanthidae-heimoon kuuluva hyönteissuku. Sukuun kuuluu todistetusti 13 luonnonvaraista lajia.
Dana Snyder
Dana Snyder (s. 14. marraskuuta 1973) on yhdysvaltalainen stand up -koomikko ja näyttelijä, joka on keskittynyt lähinnä äänirooleihin.
Sault Ste. Marie
'''Sault Ste. Marie''' voi tarkoittaa seuraavia:
Keski-Suomen käräjäoikeus
thumb|right|250px|Jyväskylän oikeustalo Keski-Suomen käräjäoikeus on käräjäoikeus, jonka tuomiopiiriin kuuluu 22 Keski-Suomen kuntaa. Käräjäoikeus syntyi vuonna 2010, kun Jyväskylän, Jämsän ja Äänekosken käräjäoikeudet yhdistettiin. Se on Suomen neljänneksi suurin käräjäoikeus. Oikeus jatkaa Jyväskylän käräjäoikeuden tiloissa oikeustalolla. Mukaan tuli myös Hankasalmi, joka oli aiemmin kuulunut Pieksämäen käräjäoikeuden piiriin. Oikeuden kanslia sijaitsee Jyväskylässä. Käräjäoikeus työllistää 80 henkilöä, joista 21 tuomareita. Oikeuden laamanni on Tomi Vistilä.
Peppi Boström
Paraskewa (Peppi) Boström (8. tammikuuta 1895 Pietari – 1. elokuuta 1976 Tammisaari) oli suomalainen ruotsin kielellä kirjoittanut kirjailija.
Boströmin vanhemmat olivat kaksintaistelussa henkensä menettänyt, gruusialaistaustainen ruhtinas Aleksandre Sayn-Wittgenstein-Berleburg (1869–1901) ja Pietarin-balttilainen Elisabeth von Dingelstedt (1874–1964). Hän oli naimisissa Birger Hugo Boströmin (1899–1994) kanssa.
Vyštša Liha
Vyštša Liha oli Ukrainan korkein sarjataso jääkiekossa. Sarja perustettiin vuonna 1992 Neuvostoliiton kaaduttua. Vyštša Lihaa alempi sarjataso oli Perša Liha vuoteen 2008 saakka, jolloin sarjat yhdistettiin. Vyštša Liha lakkautettiin vuonna 2011 Ukrainan jääkiekkoliiton luovutta sarjan ylläpidosta. Uusi pääsarja PHL aloitti jo seuraavalla kaudella.
Todistettavasti syyllinen (1. tuotantokausi)
Televisiosarjan Todistettavasti syyllinen ensimmäistä tuotantokautta alettiin esittää Yhdysvalloissa 28. syyskuuta 2003 ja Suomessa MTV3-kanavalla 1. kesäkuuta 2004. Sen avausjakso sai Yhdysvalloissa yli 15,5 miljoonaa katsojaa.
Ozjorsk (Kaliningradin alue)
thumb|85px|Ozjorskin vaakuna. Ozjorsk on kaupunki ja piirikeskus Kaliningradin alueella Venäjällä. Se sijaitsee lähellä Puolan rajaa 120 kilometriä Kaliningradista kaakkoon. Kaupungissa asui 4 740 henkeä (vuoden 2010 väestönlaskennan mukaan); koko Ozjorskin piirissä oli 15 316 asukasta.
Kaupunki on perustettu vuonna 1724. Vuoteen 1945 saakka se kuului Saksan Itä-Preussiin. Vuoteen 1938 nimenä oli Darkehmen ja vuoteen 1946 saakka Angerapp. Nykyisen nimensä kaupunki sai vuonna 1946.
Talk box
thumb|Muusikko [[Peter Framptonin talk box.]] thumb|Talk Box muusikon käytössä Talk box, josta kitaraan liitettynä käytetään myös nimitystä talking guitar , on äänenmuuntoväline, jota käytetään varsinkin kitaran, mutta myös kosketinsoittimien kanssa.
Talk box on toimintaperiaatteeltaan tiiviiseen tilaan suljettu kaiutin, josta ääni johdetaan muoviputken kautta soittajan suuhun. Kun soittaja muuttaa suun asentoa samalla tavalla kuin puhuttaessa tai laulettaessa, instrumentin ääneen tulee laulunkaltaisia piirteitä. Muokattu ääni poimitaan tavallisesti laulumikrofonilla. Efektiä käytetään erityisesti sooloissa, mutta varsinkin kosketinsoittimissa sillä väritetään myös sointuja. Nykyisin talk boxin käyttö on vähäistä.
Talk boxia käytettiin erityisesti 1970- ja -80-luvuilla. Laitteen tunnetuimpia käyttäjiä on kitaristi Peter Frampton. Jeff Beckin albumilla "Blow By Blow" efektiä käytetään useissa kappaleissa. Bon Jovi -yhtyeen "Livin' On A Prayer" -kappalessa kitaristi Richie Samboran soittama johtoriffi on tunnettu esimerkki 80 -luvulta. Popeda-yhtyeen Costello Hautamäki käyttää laitetta "Kersantti Karoliina" -kappaleessa.
Roger Troutman käytti Zapp-yhtyeessä efektiä kosketinsoittimessa (esim. hitit "More Bounce to the Ounce" ja "Dancefloor"). Troutman käytti talk-boxia myös Tupac Shakurin "California Love" -kappaleella.
Tunnettuja talk box -merkkejä ovat Electro-Harmonix Golden Throat ja Heil.
Ram Vilas Vedanti
Vuonna 2017 Vedanti nousi julkisuuteen väittämällä, että Baburin moskeijan tuhoamiskäsky vuonna 1992 oli peräisin häneltä eikä Lal Krishna Advanilta. Hän väitti Advanin ja Murli Manohar Joshin yrittäneen suostutella moskeijaa tuhonnutta väkijoukkoa poistumaan. Hänen mukaansa muslimien tulisi kannattaa Raman temppelin rakentamista Baburin moskeijan paikalla, jotta rauha säilyisi. Temppelin rakentamisen ovat hänen mukaansa pyrkineet estämään kongressipuolue ja Pakistan. Hänen mukaansa kongressipuolueen johtajat haluavat murhata hänet.
Big Love
Big Love on HBO:n draamasarja, joka kertoo polygamisesta fundamentalistimormoneihin kuuluvasta perheestä, joka elää Utahin osavaltiossa Yhdysvalloissa. Sarjaa tehtiin viisi tuotantokautta vuosina 2006–2011.
Tuotanto
Big Love -sarjan loivat Mark V. Olsen ja Will Scheffer, jotka toimivat sarjan vastaavina tuottajina. Sarja kertoo Bill Henricksonista, joka elää kolmen vaimonsa ja seitsemän lapsensa kanssa Salt Lake Cityn esikaupunkialueella. Sarjaa kuvattiin Valenciassa ja Fillmoressa Kaliforniassa sekä Sandyssä ja Salt Lake Cityssä Utahissa.
Big Love sai ensi-iltansa Yhdysvalloissa maaliskuussa 2006. Sarjaa tehtiin viisi tuotantokautta. Viimeinen kausi esitettiin Yhdysvalloissa keväällä 2011. Suomessa sarjan esitys käynnistyi Nelosella 19. helmikuuta 2007. Toinen kausi esitettiin vuonna 2010 ja kolmas kausi 2012. Neljäs kausi esitettiin talvella 2013.
Sarjan pääosissa ovat Bill Paxton, Chloë Sevigny, Jeanne Tripplehorn, Ginnifer Goodwin, Amanda Seyfried ja Douglas Smith. Sevigny voitti Golden Globe -palkinnon roolistaan Nicolette Grantina vuonna 2010. Sarja on ollut ehdolla parhaan draamasarjan ja Paxton parhaan miespääosan Golden Globen saajaksi. Big Love on ollut ehdolla myös useiden Primetime Emmy -palkintojen saajaksi.
Musiikki
Sarjan tunnusmusiikkina oli kolmella ensimmäisellä Beach Boys -yhtyeen kappale ”God Only Knows”. Neljännellä kaudella tunnusmusiikiksi vaihdettiin Engineers -yhtyeen kappale ”Home”. Sarjan taustamusiikkia ovat säveltäneet Mark Mothersbaugh, Will Edwards, David Byrne ja Anton Sanko. Byrnen säveltämää musiikkia julkaistiin albumilla Big Love: Hymnal vuonna 2008.
1. kausi
! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Suomenkielinen nimi ! style="background-color: #B4FB84" | Alkuperäinen esitys ! style="background-color: #B4FB84" | Esitetty Suomessa
2. kausi
! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Suomenkielinen nimi ! style="background-color: #B4FB84" | Alkuperäinen esitys ! style="background-color: #B4FB84" | Esitetty Suomessa
3. kausi
! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Suomenkielinen nimi ! style="background-color: #B4FB84" | Alkuperäinen esitys ! style="background-color: #B4FB84" | Esitetty Suomessa
4. kausi
! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Suomenkielinen nimi ! style="background-color: #B4FB84" | Alkuperäinen esitys ! style="background-color: #B4FB84" | Esitetty Suomessa
5. kausi
! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Suomenkielinen nimi ! style="background-color: #B4FB84" | Alkuperäinen esitys ! style="background-color: #B4FB84" | Esitetty Suomessa
Internet-jaksot
Big Love: In the Beginning ! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Alkuperäinen esitys
Margene’s Blog ! style="background-color: #B4FB84" | Nro ! style="background-color: #B4FB84" | Englanninkielinen nimi ! style="background-color: #B4FB84" | Alkuperäinen esitys
Mutta kun tulee aamu
Mutta kun tulee aamu on syyskuussa 1988 ilmestynyt Yön single, jonka molemmat kappaleet ovat saman vuoden tammikuussa julkaistulta albumilta Lanka palaa.
Arohyyppä
Arohyyppä (Vanellus gregarius) on harvinainen kahlaajalintu, jonka kannaksi koko maailmassa arvioidaan 600–1 800 yksilöä. Sen tieteellisen nimen jälkiosa, gregarius, merkitsee seurallista. Lajin kuvaili ja nimesi saksalainen luonnontieteilijä Peter Simon Pallas vuonna 1771.
Koko ja ulkonäkö
Vartalon yleisväri on hiekanruskea, mutta päälaki ja alavatsa ovat tiilenpunaiset. Jalat ovat pitkät ja mustat, nokka lyhyt ja musta. Sukupuolet ovat samanvärisiä. Lajin pituus on noin 25–30 cm, siipien kärkiväli 68–75 cm ja paino 150–250 grammaa.
Levinneisyys
Arohyyppä pesii Irakissa ja sen lähiseuduilla keskisessä Aasiassa. Se muuttaa talveksi Pakistaniin, Sri Lankaan, Arabian niemimaalle ja Itä-Afrikkaan. Eurooppaan se voi joutua muuttoharhailijana. Suomessa se on tavattu viisi kertaa vuoteen 2006 mennessä.
Elinympäristö
Pesimäaikana arohyypän tapaa aroilla, suola-aavikoilla, kuivatuilla tulvaniityillä ja muilla avomailla. Pesimäajan ulkopuolella se viihtyy kynnetyillä pelloilla, mutarannoilla, ylätasangoilla, hirssipelloilla ja niin edelleen.
Lisääntyminen
Arohyyppä on yhdyskuntapesijä, jonka pesä on maahan rapsutettu kuoppa. Se pesii vain kerran kesässä. Munia on yleensä neljä, joskus viisi tai kolme. Haudonta-aika kestää noin 25 päivää. Poikaset kuoriutuvat samanaikaisesti ja ovat pesäpakoisia. Ne oppivat lentämään 35–40 päivän ikäisinä.
Ravinto
Arohyypän ravintoa ovat maassa elävät hyönteiset, etenkin kovakuoriaiset ja heinäsirkat. Myös kasvinosat kuuluvat sen ruokavalioon.
Pallosalama
thumb|450x450px|Pallosalamaa kuvaava 1800-luvun kaiverrus thumb|right|[[Georg Wilhelm Richmann kuolee pallosalaman iskuun]] Pallosalama on harvinainen valoilmiö. Sen sanotaan olevan ilmassa leijuva valaiseva pallo. Tavallisiin salamoihin verrattuna pallosalamat ovat väitetysti hidasliikkeisempiä ja pidempikestoisia ilmiöitä. Osa tutkijoista kuitenkin kyseenalaistaa pallosalamoiden olemassaolon pitäen niitä mm. optisina harhoina.
Kuvaus
Ilmatieteen laitoksen mukaan pallosalamalla on seuraavia ominaisuuksia:
Tutkimus
Pallosalamoiden syntyä ei ole vielä kyetty selittämään täydellisesti. Pallosalamoiden tutkiminen on hankalaa kahdestakin syystä. Ensiksikin luonnossa pallosalamoita esiintyy erittäin harvoin, ja toiseksi koska pallosalamoiden syntymekanismeja ei tarkoin tunneta, niiden luominen laboratorio-olosuhteissa on onnistunut vain osittain. Synnystä on kuitenkin esitetty useita teorioita.
On mahdollista, että pallosalamaksi nimitetään useita syntymekanismiltaan aivan erityyppisiä ilmiöitä.
Teorioita
Todennäköisimmältä nykykäsityksen mukaan vaikuttaa venäläisen fyysikko Pjotr Kapitsan vuonna 1955 esittämä teoria, jonka mukaan ukonilman aikana syntyvät sähkömagneettiset aallot muodostavat pallosalamoita. Japanilaiset tutkijat Y. H. Ohtsuki ja H. Ofuruton onnistuivat vuonna 1991 ensimmäistä kertaa tuottamaan pallosalaman tapaisen plasmakokonaisuuden.
Pallosalaman on väitetty saattavan olla ilmaa, jossa ilman kaasujen atomit ovat salaman aiheuttaman valokaaren kuumuuden vaikutuksesta muuttuneet plasmamuotoon. Ilmiö on tuttu konepajateollisuuden plasmaleikkauksesta, jossa paineilmaa kuumennetaan valokaaren avulla niin korkeaan lämpötilaan, että ilman kaasujen olomuoto muuttuu plasmaksi. Salaman valokaari on lyhytaikainen, joten myös sen aiheuttama mahdollinen pallosalama jäähtyy ja ilman kaasujen olomuoto palautuu normaaliksi nopeasti. Kuuman plasman aiheuttamat paikalliset paineenvaihtelut voivat aiheuttaa paukahduksen pallosalaman hävitessä. Pallosalaman tiheys lienee samansuuruinen kuin ilmalla, mikä selittää sen liikkumisen ilmavirran mukana.
Palavaa piitä?
Leena Tähtisen mukaan lupaava teoria on uusiseelantilaisen kemistin John Abrahamsonin ja hänen kollegansa James Dinnissin esittämä nanohiukkasteoria. Sen mukaan pallosalama syntyy, kun salamanisku irrottaa maaperästä piitä ja siitä muodostuva pallo palaa. Tarkemmin ottaen salamanisku kuumentaa maaperää, jolloin siitä erottuu piikaasua. Piikaasu jäähtyy ja tiivistyy millin miljoonasosan kokoisiksi nanohiukkasiksi. Kuumuudessa syntyy sähkövarausta, joka ympäröi ilmassa leijuvat piihiukkaset ja sitoo ne palloksi. Kuuma pii roihahtaa palamaan pallosalamana. Lupaavia kokeita teorian pohjalta on tehty Tel Avivin yliopistossa.
Valoa ja ilmaa?
V. P. Tortšiginin mukaan pallosalama on pelkkää valoa ja ilmaa. Hän väittää, että pallosalamassa on kuori, joka muodostuu yhteen puristuneesta ilmasta. Tämän kuoren sisällä valo kiertää kehää, mikä moninkertaistaa sen havaitun voimakkuuden. Tortšiginin mukaan pallosalamaa tulisi nimittää pallovaloksi.
Harhakuva?
Innsbruckin yliopiston tutkijoiden Joseph Peerin ja Alexandr Kendlin teorian mukaan pallosalamat ovat voimakkaan magneettikentän aiheuttamia hallusinaatioita.
Toisesta ulottuvuudesta?
Max Planck -instituutin teoreettinen fyysikko Andrea Aiello on esittänyt julkisesti, että pallosalamat ilmestyvät madonreikien kautta toisesta ulottuvuudesta.
Laboratoriokokeita
pienoiskuva|Vedestä muodostunut plasmapallo - Pallosalaman demonstrointi laboratoriossa Max Planck -instituutissa on tutkittu korkeajännitteen vedestä muodostamaa plasmaa. Tulokset ovat ilmiöinä sangen pallosalaman kaltaisia.
Please Love Me Forever
Please Love Me Forever on Bobby Vintonin kuudestoista studio albumi, joka julkaistiin 1967. Albumista julkaistiin kaksi singleä "Please Love Me Forever" ja "Just as Much as Ever". Albumilla on seuraavat cover versiot "Young Love", "It's All in the Game", "P.S. I Love You", "Who's Sorry Now" ja "After Loving You".
Listat
Singlet - Billboard (North America)
Tuula Kyllikki Rantanen
Tuula Rantanen, o.s. Vuori, (s. 25. kesäkuuta 1939) on suomalainen historiantutkija. Koulutukseltaan hän on filosofian maisteri. Rantasen keskeisimpiä tutkimuskohteita ovat olleet muun muassa Kaarlo Vuoren, A.E. Nordenskiöldin sekä Tove Janssonin tuotannot.
Star & Dagger
Star & Dagger on yhdysvaltalainen blues rock -yhtye, joka perustettiin vuonna 2010.
Historia
Yhtyeen perusti New Orleansissa vuonna 2010 basisti Sean Yseultin (oik. Shauna Reynolds, ex. White Zombie), kitaristi Donna She Wolf (ex. Cycle Sluts from Hell) ja solisti Marcy Von Hessling. Yhtyeen kiertuekokoonpanossa on ollut mukana myöskin Dave Catching kitaristina ja Dustin Crops rumpalina.
Anthar l’invincibile
Anthar l’invincibile (”Voittamaton Anthar”;, ”Soraya, autiomaan kuningatar”; , ”Orjakauppiaat”) on vuonna 1964 valmistunut italialais-espanjalais-ranskalainen seikkailuelokuva. Tyylilajiltaan itämaisaiheista peplumia edustavan elokuvan on ohjannut Antonio Margheriti alias Anthony M. Dawson. Sen sankaria esittää Adriano Bellini alias Kirk Morris.
Juoni
Bagdadin julma visiiri Ganor kaappaa vallan, tappaa sulttaanin ja vangitsee tämän lapset. Prinsessa Soraya pakenee ja hänet pelastaa Anthar, jonka kylän Ganor on hävittänyt. Orjakauppias Akrim kaappaa Sorayan, mutta apuun ryntäävä Anthar vie hänet turvaan vuoristolaisten luokse. Anthar lähtee Bagdadiin, jossa hän onnistuu vapauttamaan prinssi Daykorin, mutta jää itse vangiksi. Lopulta vallananastaja saa surmansa, Daykorista tulee uusi sulttaani ja Anthar ja Soraya saavat toisensa.
Tuotanto
Anthar l’invincibile on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä Algerian autiomaassa. Se on pikkurahalla tehtailtu rutiiniseikkailu, jonka tekijöiden huolimattomuudesta kertoo sekin, että johdannossa juontaja kutsuu sankaria Antaresiksi. Elokuvan kohokohtia ovat Margheritille tyypillinen peilisali ja Antharin kamppailu sarvikuonoa vastaan.
Ozjorsk
Ozjorsk tarkoittaa seuraavia asioita:
Hermann Kaufmann
thumb|Hermann Kaufmann [[Rennesissä maaliskuussa 2010.]] Hermann Kaufmann (1955 Reuthe, Vorarlberg, Itävalta) on itävaltalainen arkkitehti, joka on palkittu kestävyyteen tähtäävästä suunnittelustaan. Spirit of Nature -puuarkkitehtuuripalkinnon hänelle myöntänyt Puu kulttuurissa ry kiittää myös hänen töidensä viimeisteltyjä yksityiskohtia.
Kaufmann on opiskellut arkkitehtuuria Innsbruckissa ja Wienissä. Hän on vuodesta 2002 työskennellyt arkkitehtuurin professorina Münchenin teknillisessä yliopistossa
Kaufmann arvostelee tähtiarkkitehtikulttuuria, jossa rakennetaan wau-rakennuksia toisella puolella maailmaa. Hänen omia suunnittelutöitään pidetään vaativina, mutta ne ovat kustannuksiltaan edullisia, helppohoitoisia ja arkkitehtuuriltaan kauniita. Hän on itse puuseppien ja -puurakentajien sukua.
Tirich Mir
Tirich Mir on Hindukuš -vuoriston korkein vuori, joka sijaitsee Khyber Pakhtunkhwan alueella lähellä Afganistanin ja Pakistanin rajaa.
Matthew Perry
Matthew Perry on muun muassa seuraavien henkilöiden nimi:
Patryk Dominik Sztyber
Patryk Dominik Sztyber (s. 4. elokuuta 1979) on puolalainen death metal -muusikko ja kitaristi. Hän toimii kitaristina yhtyeessä Behemoth ja on toiminut myös Nomadin jäsenenä.
Diskografia
Behemoth
Nomad
La Celle
La Celle on usean ranskalaisen kunnan nimi tai nimen osa:
Rudersdalin kunta
Rudersdal on Pääkaupunkialueella Tanskassa sijaitseva kunta. Vuoden 2020 alussa kunnassa oli 56 638 asukasta, ja sen pinta-ala oli 73,3 neliökilometriä. Kunnan keskustaajama on nimeltään Holte (osa Rudersdalia).
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Søllerødin ja Birkerødin kunnat yhdistyivät.
Ystävyyskaupungit
Rudersdalin kunnan ystävyyskaupungit ovat:
Satahanka
250px|thumb|Satahanka XII - leirin logo 2013 100px|thumb|Satahanka XI -tapahtuman logo vuodelta 2008
Satahanka on 4–6 vuoden välein järjestettävä kansainvälinen meripartiotapahtuma, jonka järjestää Suomen Partiolaiset — Finlands Scouter ry. Satahanka-leirit kestävät tyypillisesti viikon. Vuodesta 1955 järjestetty tapahtuma on meripartiolaisille tärkeä ja keskeinen tapahtuma.
Vuonna 2008 järjestetyn Satahanka XI -leirin teemana oli merelliset ammatit. Leiriläiset pääsivät merelle isoilla purjeveneillä, kevytveneillä, kanooteilla ja moottorialuksilla. Satahanka leireillä toimitaan Suomen Partiolaisten ikäkausissa: Tarpojissa, Samoajissa ja Vaeltajissa.
Suomen Partiolaisten valtakunnallinen Satahanka XII -leiri järjestettiin vuonna 2013 Kustavissa, Lootholman leirintäalueella, noin 70 km Turusta.
Kansainvälinen Satahanka XIII järjestetään kesällä 2018 Loviisan merellisessä Rönnäsissä Suomenlahden rannalla. Leiriä korostetaan nyt vahvasti myös ei vielä partiossa oleville. Leiriohjelmaa on luvassa niin merellä kuin maalla.
Salva Kiir Mayardit
Salva Kiir Mayardit (s. 13. syyskuuta 1951 Bahr el Ghazal) on eteläsudanilainen poliitikko ja entinen kapinallisjohtaja. Hän on nykyinen Etelä-Sudanin presidentti. Aikaisemmin hän toimi Sudanin ensimmäisenä varapresidenttinä ja Etelä-Sudanin alueen ensimmäisenä varapresidenttinä.
Sudanin toisessa sisällissodassa Kiir Mayardit toimi Sudanin kansanvapautusarmeijan/liikkeen (SPLM) johtoportaassa ja kohosi myöhemmin puolueen aseellisen siiven johtoon. John Garangin kuoltua vuonna 2005 Kiir Mayardit valittiin hänen työnsä jatkajaksi Etelä-Sudanin alueen presidenttinä ja Sudanin ensimmäisenä varapresidenttinä. Etelä-Sudan itsenäistyi Kiir Mayarditin presidenttikauden aikana, ja hän on itsenäisen Etelä-Sudanin ensimmäinen valtionpäämies vuodesta 2011. Etnisyydeltään Kiir Mayrdit on dinka. Salva Kiir on vakaumuksellinen kristitty ja hänen tavaramerkkinsä on ollut päässään oleva cowboy-hattu. Hatun käyttö sai alkunsa vuonna 2006, kun Kiir Mayardit sai yhden sellaisen lahjaksi George W. Bushilta, ja hänen kerrotaan omistavan muutamia vastaavia.
Syyskuussa 2018 Etelä-Sudanin presidentti Salva Kiir ja kapinallisjohtaja Riek Machar allekirjoittivat historiallisen rauhansopimuksen Etiopiassa. Sopimus päätti virallisesti Etelä-Sudania viisi vuotta vaivanneen sisällissodan, joka oli vaatinut yli 300 000 kuolonuhria ja oli ajanut yli 3,5 miljoonaa ihmistä kodeistaan.
Birger Åkerman
Birger Alarik Åkerman (21. syyskuuta 1870 – 8. toukokuuta 1945) oli suomalainen korkeimman oikeuden sotilasjäsen ja kenraaliluutnantti, joka osallistui aluejärjestelmän luomiseen vapaussodan jälkeen.
Åkerman syntyi Porvoossa ja hänen vanhempansa olivat kapteeni Henrik Kristian Åkerman ja Johanna Alina (o.s. Othman). Hän avioitui Sally Emilia Björkin kanssa. Perheen poika, reservin luutnantti Carl-Henrik Åkerman (s. 1909), kaatui talvisodassa maaliskuussa 1940 Tervajoella.
Hän suoritti Haminan kadettikoulun, josta valmistuttuaan hänet määrättiin 19. elokuuta 1893 aliluutnanttina 1. Uudenmaan Suomen tarkk'ampujapataljoonaan, mistä hänet komennettiin 1899−1902 Kadettikouluun komppaniaupseeriksi. Hän yleni alikapteeniksi asti ennen joukko-osaston lakkauttamista 1902, jonka seurauksena hänet asetettiin 3. toukokuuta lakkautuspalkalle. Hän oli yksityisten palveluksessa ennen kuin hänet nimitettiin 2. kesäkuuta 1906 Hangon poliisimestariksi. Hän erosi poliisimestarintehtävästä 1. maaliskuuta 1912, jonka jälkeen hän oli useiden yksityisten yritysten palveluksessa toimien samalla Hangon kaupungin luottamustehtävissä kuten kansakoulun johtokunnan puheenjohtajana ja valtuuston jäsenenä. Ensimmäisen maailmansodan puhjetessa hänet kutsuttiin palvelukseen ja hän osallistui 481. jalkaväkirykmentin komentajana sotatoimiin Riian ja Väinälinnan rintamalla. Sodan aikana hän yleni everstiksi.
Hän palasi Suomeen Hangon valtauksen jälkeen 3. huhtikuuta 1918, jolloin hänet määrättiin Etappipataljoona 2:n komentajaksi sekä Hangon ja sen ympäristön varuskunnanpäälliköksi. Hänet siirrettiin 1. toukokuuta Tammisaaren rykmentin komentajaksi, kunnes hän perusti saamansa määräyksen mukaisesti 8. kesäkuuta 1918 alkaen 1. divisioonan ja toimien sen komentajana. Hänet ylennettiin 16. toukokuuta 1929 kenraaliluutnantiksi ja hän erosi 31. heinäkuuta puolustusvoimista saavutettuaan eläkeiän.
Joinville (Haute-Marne)
thumb|250px|Joinville Joinville on kunta Haute-Marnen departementissa Champagne-Ardennen hallintoalueella Ranskassa. Kunnan väkiluku vuonna 2007 oli 3 809. Joinvillen pinta-ala on 19 km².
Lassy
Lassy tarkoittaa seuraavia:
African Care
African Care ry on vuonna 2001 perustettu kansalaisjärjestö, joka pyrkii vahvistamaan erityisesti naisten asemaa ja toimintamahdollisuuksia Suomessa sekä kehitysmaissa. Yhdistyksen perustajajäseninä oli ryhmä pääkaupunkiseudulla asuvia sosiaali- ja terveysalan koulutettuja afrikkalaisnaisia.
Järjestön puheenjohtajana toimii Batulo Essak.
Suomen toiminta
Kotimaan toiminnalla African Care pyrkii vahvistamaan maahanmuuttajanaisten asemaa yhteiskunnassa. Toiminta on keskittynyt etenkin maahanmuuttajanaisten ja -perheiden terveyden ja hyvinvoinnin edistämiseen.
Kehitysyhteistyö
African Care koordinoi ulkoasiainministeriön hanketuella kehitysyhteistyöhankkeita Somaliassa yhteistyössä paikallisten järjestöjen kanssa. Hankkeilla on vahvistettu mm. naisten asemaa ja koulutus- ja työllistymismahdollisuuksia, parannettu seksuaali- ja lisääntymisterveyttä, koulutettu monipuolista terveydenhuoltohenkilöstöä ja tuotettu maksuttomia terveyspalveluita alueen asukkaille.
1834
1834 (MDCCCXXXIV) oli normaalivuosi, joka alkoi keskiviikosta.
Vesa-Pekka Kangaskorpi
Vesa-Pekka Kangaskorpi (s. 6. toukokuuta 1963 Jyväskylä) on Keskisuomalainen Oyj:n toimitusjohtaja. Hän siirtyi tehtävään eduskunnan kansainvälisten asioiden neuvoksen työstä. Kangaskorpi oli virkavapaalla eduskunnasta, kunnes irtisanoutui tehtävästä 1.9.2011.
Kangaskorpi toimi Keskisuomalaisen konsernihallituksen puheenjohtajana 2002–2010, kunnes silloinen konsernin toimitusjohtaja Arto Tiitinen erotettiin. Kangaskorvesta tehtiin vt. toimitusjohtaja ja valinnan myötä hän siirtyi hallituksen rivijäseneksi (1996–2002, 2010–). Hallituksen puheenjohtajaksi nousi Antero Vesterinen. Keskisuomalainen Oyj:n hallitus nimitti Kangaskorven konsernin vakinaiseksi toimitusjohtajaksi 18.3.2010.
Kangaskorpi on toiminut myös Savon Sanomat Oy:n hallituksen puheenjohtajana 1998–2010. Enson myyntijohtajana hän toimi 1989–1993. Kangaskorpi on myös Keskisuomalaisen suurimpia osakkeenomistajia. Pekka Kangaskorven kuoleman jälkeen maaliskuussa 2020 hänestä tuli yhtiön suurin henkilöomistaja vajaan viiden prosentin omistuksella. Yhdessä siskonsa ja äitinsä kanssa Kangaskorpi omistaa yhtiöstä noin 10 prosenttia.
Kangaskorven isän suku on kotoisin Kangasniemen Läsäkoskelta, jonne Kangaskorven isoisä, venäläissyntyinen Koslov tuli kyläkauppiaaksi. Kaksi Koslovin lapsista suomensi myöhemmin sukunimensä Kangaskorveksi. Koulutukseltaan hän on kauppatieteiden maisteri. Kangaskorpi on avoliitossa ja hänellä on kolme lasta.
Kangaskorpi on Suomen Lehtiyhtymän hallituksen puheenjohtaja, Ilkka-yhtymän hallintoneuvoston jäsen sekä muun muassa Jyväskylän yliopiston varainhankinnan kunniatoimikunnan puheenjohtaja (2010–2011), Nordean ja Laatukeskuksen neuvottelukunnan jäsen, Tietoykkönen Oy:n hallituksen puheenjohtaja, Jyväskylän Messut Oy:n hallituksen jäsen, Sanomalehtien liiton hallituksen jäsen sekä UKK-seuran hallituksen jäsen. Kangaskorpi on toiminut Sanomalehtien Liiton puheenjohtajana vuoden 2014 alusta lukien. Saksan kunniakonsuliksi Keski-Suomeen Kangaskorpi nimitettiin 1.5.2014 lukien. Vuoden 2016 alusta alkaen Kangaskorpi on toiminut Medialiiton (entinen Viestinnän Keskusliitto VKL) hallituksen puheenjohtajana.
Kangaskorpi on ollut Elinkeinoelämän Keskusliiton (EK) hallituksen jäsen vuodesta 2016 lähtien. Työeläkeyhtiö Ilmarisen hallitukseen hänet valittiin maaliskuussa 2021.
Hillerødin kunta
Hillerød on Pääkaupunkialueella Tanskassa sijaitseva kunta. Vuoden 2020 alussa kunnassa oli 51 176 asukasta, ja sen pinta-ala oli 213,5 neliökilometriä. Kunnan keskustaajama on myös nimeltään Hillerød.
Troitsk (Moskova)
thumb|left|230px|Tihvinän kirkko Troitskissa Troitsk on kaupunki ja kaupunkipiirikunta Moskovan lounaisessa Troitskin piirikunnassa Venäjällä. Se sijaitsee Desnajoen varrella 35 kilometriä Moskovan keskustasta lounaaseen. Vuoden 2012 alussa kaupunkipiirikunnassa asui 42 232 henkeä.
Kaupunki on syntynyt Troitskojen kylän paikalle. Vuonna 1797 kylään perustettiin kutomo, joka 1800–1900-lukujen vaihteessa kasvoi suuryritykseksi. Kutomon asutus sai vuonna 1928 kaupunkimaisen taajaman statuksen nimellä Troitski. 1940-luvun lopussa taajamaan perustettiin Neuvostoliiton, nykyisin Venäjän tiedeakatemian fysiikan tutkimuskeskus. Vuonna 1977 taajamasta tuli Troitskin kaupunki. Vuonna 2007 se sai tiedekaupungin statuksen. Nykyään kaupungissa toimii 10 fysiikan tutkimuslaitosta.
Carl Friedrich von Weizsäcker
thumb|right|Carl Friedrich von Weizsäcker Carl Friedrich Freiherr von Weizsäcker (28. kesäkuuta 1912 – 28. huhtikuuta 2007) oli saksalainen fyysikko ja filosofi. Hän opiskeli fysiikkaa, matematiikkaa ja tähtitiedettä Leipzigissa, Berliinissä ja Göttingenissä. Hän väitteli tohtoriksi Leipzigissa 1933.
Weizsäckerille on myönnetty mm. Max Planck -mitali vuonna 1957, Friedenspreis des Deutschen Buchhandels 1963, Templeton-palkinto 1989 sekä Erasmus-palkinto 1969. Hänet oli lisäksi palkittu Pour le Méritellä. Hän työskenteli esimerkiksi Göttingenin Max Planck -instituutissa sekä Hampurissa.